Rozhodnutie Komisie
z 19. mája 1994
ktorým sa ustanovujú kritériá pre ročné testovanie chovnej hydiny na pseudomor hydiny pre uplatnenie článku 12 ods. 2 smernice Rady 90/539/EHS
(Text s významom pre EHP)
(94/327/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 90/539/EHS z 15. októbra 1990 o veterinárnych podmienkach, ktorými sa spravuje obchodovanie s hydinou a násadovými vajciami v rámci spoločenstva a ich dovoz z tretích krajín [1], naposledy zmenenú a doplnenú smernicou Rady 93/120/ES [2], najmä na jej článok 12 ods. 2,
keďže metodológie na vykonávanie sérologických testov na pseudomor hydiny musia obsahovať podrobnosti o postupe pre vzorkovanie, o postupe na vykonávanie testov a o interpretácii výsledkov testov;
keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Sérologické testovanie na zistenie protilátok proti pseudomoru hydiny, o ktorom pojednáva druhá zarážka článku 12 ods. 2 smernice 90/539/EHS, musí byť v súlade s požiadavkami prílohy.
Článok 2
Toto rozhodnutie sa uplatňuje od 1. januára 1995.
Článok 3
Toto rozhodnutie je adresované členským štátom.
V Bruseli 19. mája 1994